اسلام آباد( آن لائن ) بنجائی وزیرتعلیم شفقت محمود پارینے کہ سکول ءِ ملنگ نا پک فیصلہ 7 ستمبر آ کیرہ، داسکان کن اسکول آتے ملنگ کپنہ، ہر کس اس کہ اسکول ءِ ملک انتظامیہ اونا برخلاف ایکشن ہلیک۔ سینیٹ نا قائمہ کمیٹی برائے تعلیم نا دیوان مس۔ ہراٹی اسکول آتیٹی نظام تعلیم، فیس و سکول ملنگ نا جاچ ءِ ہلنگا۔ دیوان اٹ کمیٹی فیصلہ کرے کہ داسہ اسکول آتے ملنگ کپنہ۔ ہر کس اس کہ اسکول آتے ملک انتظامیہ اونا برخلاف ایکشن ہلیک۔ وزیرتعلیم پارینے کہ 7 ستمبر آ این سی اوسی نا دیوان ءِ بٹنگنہ۔ این سی اوسی نا دیوان اٹ 15ستمبر آ اسکول آتے ملنگ نا پک فیصلہ کینہ۔ دیوان اٹ کمیٹی باسک صداقت عباسی پارینے کہ پرائیویٹ اسکول تینا مرضی ٹی فیس اس تخرہ۔ پرائیویٹ اسکول آتا فیس انا چیک اینڈ بیلنس اس بایدے مرے۔
